Treleoparder

borneotreleopard
 treleopard

Treleoparder (Neofelis) er en slekt med mellomstore kattedyr og trolig søstergruppen til brølekattene (Panthera), som gruppen trolig splittet fra for omkring 6,4 millioner år siden. Sammen danner disse to slektene gruppen av store kattedyr (Pantherinae), basert på en rekke morfologiske fellestrekk og likheter i anatomien for vokalisering.

 Biologi 
miniatyr|venstre|Treleopardenes utbredelse i Sørøst-Asia
Treleoparder er endemiske for Sørøst-Asia og trives i tett, tropisk regnskog, i høyder på opp mot . De har flekkmønstret pels og er betydelig mindre enn brølekattene, men allikevel ganske store til kattedyr å være. Vekten utgjør normalt cirka .

Treleopardene har relativt større hoggtenner, større gap og lengre hale enn andre nålevende kattedyr. De to artene har også adapsjoner som gjør dem spesielt godt egnet til å klatre og å bevege seg opp i trærne, ikke minst den lange halen som kattene bruker som balanseror.

 Klassifisering 
Det vitenskapelige slektsnavnet betyr «ny katt» og har trolig sammenheng med at dyra til å begynne med ble systematisert under slektsnavnet Felis, før man altså noe senere oppdaget at verken denne eller noen annen slekt passet. Senere har den danske forskeren og zoologen Per Christiansen påvist at treleoparder skiller seg klart fra alle andre kattedyr.

Treleopardene skiller seg klart fra brølekattene, både gjennom fysisk størrelse og morfologiske forskjeller i skallen, som forøvrig har en rekke likhetstrekk med de utdødde sabeltannkattene (Machairodontinae). Treleopardene har blant annet ualminnelig store dolkelignende hoggtenner i forhold til kroppsstørrelsen. Anatomiske særegenheter i leddene gjør disse kattene til ualminnelig gode klatrere, som trives oppe i greinverket. De to nålevende arter skilte trolig lag for omkring  millioner år siden.

 Inndeling 
Inndelingen følger IUCN/SSC Cat Specialist Group og er i henhold til Cat Classification Task Force (2017).

 Carnivora, rovpattedyr
 Feliformia, kattelignende rovpattedyr
 Felidae, kattefamilien
 Pantherinae, store kattedyr
 Panthera, brølekatter
 Neofelis, treleoparder
 N. nebulosa, treleopard, finnes på fastlandet, fra Nepal i vest til Kina i øst, sørover til Malayahalvøya
 N. diari, borneotreleopard, finnes på øyene Borneo og Sumatra

 Fylogeni 
Fylogeni etter Johnson m. fl., 2006.

 Referanser 
Catherine Brahic: Island leopard revealed as unique species. New Scientist 15. mars 2007. Besøkt 2009-08-29.

Cat Classification Task Force (2017) CATnews Special Issue 11, p. 66–68. IUCN/SSC Cat Specialist Group https://repository.si.edu/bitstream/handle/10088/32616/A_revised_Felidae_Taxonomy_CatNews.pdf

Per Christiansen. (2006-07-14). Sabertooth characters in the clouded leopard (Neofelis nebulosa, Griffiths 1821). Journal of Morphology. Volume 267, Issue 10, pages 1186–1198, October 2006. DOI: 10.1002/jmor.10468

Gray J.E. (1867). Notes on the skulls of the cats (Felidae). Proceedings of the Zoological Society of London 258-277.

Johnson WE, Eizirik E, Pecon-Slattery J, et al. (January 2006). "The late Miocene radiation of modern Felidae: a genetic assessment". Science (journal) 311 (5757): 73–7.

Peters G. & Hast M.H. (1994). Hyoid structure, laryngeal anatomy and vocalization in felids (Mammalia: Carnivora: Felidae). Zeitschrift für Säugetierkunde 59, 87-104.

Werdelin L. (1983). Morphological patterns in the skull of cats. Biological Journal of the Linean Society 19, 375-391.

Andreas Wilting (Erstgutachter: Prof. Dr. K. E. Linsenmair. Zweitgutachter: Prof. Dr. H. Hofer). (2007-05). Phylogeography of clouded leopards (Neofelis nebulosa, Griffith 1821) and their ecology and distribution in Sabah, Malaysia. Diplomarbeit.  Besøkt 2013-09-22

 Eksterne lenker 


Kategori:Leopard
Kategori:Pattedyr formelt beskrevet i 1867
Kategori:Dyr formelt beskrevet av John Edward Gray